امریکا قوشمه ایالت لری دولت رهبری دونالد ترامپ نینگ اورینباسری مایک پنس امریکا لیک حربی لر بیلن صحبت ایتیش و افغانستان مقام لری بیلن اوچره شیش اوچون کوتیلمه گن بیر سفر بیلن بوگون ایرته لب افغانستان پایتختی کابل گه تشریف بویوردی.
پنس, بگرام قونلغه سیده, امریکالیک حربی لر بیلن قیلگن صحبتی جریانیده واشنگتن رهبریتی نینگ پاکستان نینگ ترورچی لر اوچون یخشی بیر مرکز گه ایله نیب قالگن لیگی گه تیگیشلی مفکوره سی نی ینه بیر مرته ایسله تیب اوتدی.
پنس, "اوزاق بیر مدت دن بیری پاکستان طالبان و باشقه ترورچی لر اوچون یخشی بیر مرکز دن عبارت بولیب کیلماقده.  ایندی او کونلر اوتیب کیتدی.  دولت رهبری ترامپ اوشبو مطلب نی پاکستان گه توشینتریب بیردی" دییه قید ایتدی.
عینی دمده پنس اوز سوز لری نی, "امریکا بیلن همکارلیک قیلیشی تقدیرده, پاکستان یخشی نرسه لر قولگه کیریته دی.  ترورچی لر بیلن همکارلیک قیلیشی تقدیرده ایسه, کوپ نرسه لر نی قولدن بیریب قویه دی" شکلیده دوام ایتتیردی.
آلدین امریکا قوشمه ایالت لری دولت رهبری دونالد ترامپ هم اولکه سی نینگ ینگی امنیتی ستراتیژی سی نی اعلان ایترایکن, پاکستان نینگ افغانستان و امریکا نی تهدید ایتیتگن ترورچی لرنینگ مرکزی گه ایله نیب قالگن لیگی نی بیلدیرگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
